Lolland-Falsters Stifts-Tidende, 1839-08-02
Nykjøbing. I Gaar festligholdtes her Hs. Høivelbaarenhed Hr. Kammerherre Stiftamtmand, v. Jessens 25-aarige Embedstid, paa en ligesaa skjøn, som for den Hædrede fortjent Maade. For den, der har kjendt dette Stift ved Hr. Stiftamtmandens Embeds-Tiltrædelse, og været Vidne til, hvor meget det i flere Henseender stod tilbage, tildeels ved de Hindringer, Krigsaarene lagde i Veien for dets Fremskridt, maa sande at uendelig meget i de sidste forløbne 25 Aar er bevirket til Held for Landet i forskjellige Retninger. Blandt de Goder, som isærdeleshed skyldes Hr. Stiftamtmandens nidkjære og virksomme Embedsførelse, nævne vi saaledes, Udskiftningens Fremme, Veivæsenets fortrinlige Organisation, og flere offentlige Indretningers Forbedringer og Grundlag, og heller ikke bør det forbigaaes hvad denne Embedsmand i den seneste Tid har bidraget til Natural=Hoveriets Afløsning, og at han ved sin sjeldne Humanitet har fremkaldt en Aand blandt Stiftets Beboere, der mægtigen har understøttet ham i hans Bestræbelser. J Erkjendelsen heraf havde Embedsmænd, Godseiere, Borgere og Bønder forenet sig om at bevidne Hr. Stiftamtmanden deres Agtelse og Erkjendtlighed, og denne Byes Repræsentanter følte sig saa meget mere opfordrede til at stille sig i Spidsen for Festens Arrangement, som Nykjøbing i den Række af Aar Hr. Stiftamtmanden her har havt Bopæl, har modtaget saa mangfoldige Beviser paa hans Velvillie, og hans Jnteresse for Byens Opkomst. Som Erkjendtlighedsbeviser overraktes ham i Gaar ved Deputationer af Embeds-, Godseier-, Borger- og Bondestanden værdiefulde Gaver bestaaende af en smagfuldt forarbeidet Sølv=Terrin, en Sølv-Bord Opsats, et Sølv=Skrivertøi m.m. Derefter gjorde en talrig Forsamling af disse Stænder Hr. Stiftamtmanden deres Opvartning, medens Borger corpset paraderede, ved hvilken Leilighed en af Hr. Borgercapitainen skjænket særdeles smuk Fane blev indviet til Corpsets Tjeneste. Derefter var foranstaltet en Dinee, hvortil Stiftamtmanden med Familie var indbuden i Bangsebroe Skov, forover 200 Personer af alle Stænder i et dertil indrettet og med Grønt decorreret Telt. Over Bordet blev afsjungen nedenstaaende Sang og Skaaler udbragtes for Stiftamtmanden, Hs. Majestæt Kongen, for Stiftet, for denne Bye og fl. Efter Bordet var Bal og Fyrværkerie, der i Forbindelse med den herlige Belysning i Skoven afgav et pragtfuldt Skue, der alt begunstigedes af det skjønneste Veir. Uagtet Festen havde hidkaldt en utallig Mængde Menneskeer herskede dog den største Orden, det var en Folkefest i Ordets egentlige Betydning, og ingen forlod den uden med det uskrømtede Ønske, at Forsynet endnu i mange Aar vil bevare Hr. Kammerherre, Stiftamtmand v. Jessen for dette Stift. Mel. Der er et Land, dets Sted er høit mod Norden. To grønne Øer sig mod Syden runde, - Smaragder i min Krones gamle Ring - Selv gad jeg boe ved deres blanke Sunde, I deres Egeskove holde Thing; Fredfælle Mænd den fede Jordbund pløie, Og til det Gode let de styres kan - Saa talte Kongen - speided med sit Øie - Og sendte Jessen som befalingsmand. Og nu er fem og tyve Aar henvundne -J Fred og Rolighed de vel forsvandt; Men uden Liv og Kraft er de ei svundne, Den indre Virksomhed sin Næring fandt.